DOLOŽKA

finančných, ekonomických a environmentálnych vplyvov a vplyvov na zamestnanosť

I.	Odhad dopadov na verejné financie

Zvyšovanie dôchodkov je predložené v dvoch alternatívach.

1. Finančné náklady zvýšenia dôchodkov

	Zvýšenie si vyžiada oproti aktuálnemu rozpisu Sociálnej poisťovne pre rok 2002 dodatočné náklady cca 395 mil. Sk za každé percento zvýšenia dôchodkov s účinnosťou od    1. júla 2002, t. j:

Alt. I
1 975 mil. Sk pri zvýšení dôchodkov o 5,0 %

Alt. II
2 805 mil. Sk pri zvýšení dôchodkov o 7,1 %

Pre informovanosť uvádzame náklady na zvýšenie dôchodkov i pri použití iného percenta:
2 173 mil. Sk pri zvýšení dôchodkov o 5,5 %
2 370 mil. Sk pri zvýšení dôchodkov o 6,0 %
2 568 mil. Sk pri zvýšení dôchodkov o 6,5 %
2 765 mil. Sk pri zvýšení dôchodkov o 7,0 %
2 963 mil. Sk pri zvýšení dôchodkov o 7,5 %
3 160 mil. Sk pri zvýšení dôchodkov o 8,0 %

2. Odhad dopadov na štátny rozpočet a rozpočet Sociálnej poisťovne

2.1. Predpokladaná finančná situácia Sociálnej poisťovne v roku 2002

Alt. I
Pri navrhovanom zvýšení dôchodkov v priemere o  5,0 % ide o čiastku                           1 975 mil. Sk. Zostatky v jednotlivých fondoch by pri takomto zvýšení a pri presune chýbajúcich prostriedkov v ZFDZ zo ZFNP (pri zachovaní minimálneho zostatku vyžadovaného Správnou radou SP) a z RF by k 31. decembru 2002 predstavovali:  

Základný fond nemocenského poistenia : 	    		ZFNP =       900,0 mil. Sk
Základný fond dôchodkového zabezpečenia :      		ZFDZ =       700,0 mil. Sk
Rezervný fond : 					            RF      =    1 268,0 mil. Sk
Správny fond : 					        	SF       =     bez zostatku
             			SPOLU =  2 868,0 mil. Sk
     		
Alt. II
Pri navrhovanom zvýšení dôchodkov v priemere o 7,1 % ide o čiastku                           2 805 mil. Sk. Zostatky v jednotlivých fondoch by pri takomto zvýšení a pri presune chýbajúcich prostriedkov v ZFDZ zo ZFNP (pri zachovaní minimálneho zostatku vyžadovaného Správnou radou SP) a z RF by k 31. decembru 2002 predstavovali:  
					
ZFNP =       900,0 mil. Sk
ZFDZ =       700,0 mil. Sk
RF       =       452,0 mil. Sk
SF        =        bez zostatku
     	SPOLU =    2 052,0 mil. Sk
	
2.2. Predpokladaná situácia Sociálnej poisťovne v roku 2003

	Po zohľadnení valorizácie dôchodkov v roku 2002 o 5,0% od 1. júla 2002 a jej dopadu do konca roka 2003 sa predpokladajú k 31. decembru 2003 nasledovné zostatky jednotlivých fondov:

Alt. I
ZFNP =          3 567,0 mil. Sk
ZFDZ =        - 6 298,0 mil. Sk
RF      =          2 000,0 mil. Sk
SF       =          bez zostatku
     	SPOLU =        -731,0,0 mil. Sk
	
Po zohľadnení valorizácie dôchodkov v roku 2002 o 7,1% od 1. júla 2002 a jej dopadu do konca roka 2003 sa predpokladajú k 31. decembru 2003 nasledovné zostatky jednotlivých fondov:
	
Alt. II
ZFNP =          3 567,0 mil. Sk
ZFDZ =        - 7 391,0 mil. Sk
RF      =          2 000,0 mil. Sk
SF       =          bez zostatku
     	SPOLU =     - 1 824,0 mil. Sk

2.3. Dopad navrhovaného zvýšenia dôchodkov na štátny rozpočet

	Predpokladané výdavky na dávky dôchodkového zabezpečenia z osobitných účtov ministerstiev, do pôsobnosti ktorých patrí riadenie ozbrojených síl, ozbrojených bezpečnostných zborov, ozbrojených zborov, Slovenskej informačnej služby a zo štátneho rozpočtu za colníkov,  sudcov a prokurátorov v súvislosti s predloženým návrhom zákona budú predstavovať v roku 2002 a v roku 2003:

Alt. I                                                                                 Rok 2002                      Rok 2003

Ministerstvo spravodlivosti SR (Zbor väzenskej a justičnej stráže a sudcovia)

2 600 000 Sk

756 000 Sk
(iba sudcovia)

Ministerstvo vnútra SR | 19 750 000 Sk | *
Ministerstvo dopravy, pôšt a telekomunikácií SR | 80 000 Sk | *
Slovenská informačná služba | 540 000 Sk | *
Ministerstvo financií SR | 130 000 Sk | *
Generálna prokuratúra SR | 200 000 Sk | 480 000 Sk
Spolu | 23 300 000 Sk |

Alt. II                                                                                    Rok 2002                  Rok 2003

Ministerstvo spravodlivosti SR (Zbor väzenskej a justičnej stráže a sudcovia)

3  630 000 Sk

1 068 000 Sk
(iba sudcovia)

Ministerstvo vnútra SR | 28 000 000 Sk | *
Ministerstvo dopravy, pôšt a telekomunikácií SR | 110 000 Sk | *
Slovenská informačná služba | 770 000 Sk | *
Ministerstvo financií SR | 180 000 Sk | *
Generálna prokuratúra SR | 300 000 Sk | 660 000 Sk
Spolu | 32 990 000 Sk |

•	Uvedené ústredné orgány v termíne predloženia návrhu zákona na rokovanie vlády SR    nevykvantifikovali požadované údaje.

II.	Odhad dopadov na životnú úroveň obyvateľstva

Dopad na obyvateľstvo je možné charakterizovať v jednotlivých alternatívach úrovňou zvyšovania dôchodkov.

Alt. I
Pri zvýšení dôchodkov o 4,3 %, t.j. o predpokladaný priemerný rast životných nákladov v roku 2002 oproti roku 2001, zostane reálna úroveň priemerných starobných dôchodkov (vyplácaného aj sólo) v porovnaní s predchádzajúcim rokom nezmenená.  Ak sa dôchodky zvýšia o 5,6 %, t. j. o predpokladaný rast priemernej mzdy, zachová sa ich úroveň k priemernej mesačnej mzde v hospodárstve Slovenskej republiky v porovnaní s predchádzajúcim rokom.

Alt. II
Pri zvýšení dôchodkov o 7,1 %, t. j. o priemerný rast životných nákladov v roku 2001 oproti roku 2000, sa zvýši reálna úroveň dôchodkov, nakoľko v roku 2002 sa predpokladá priemerný rast životných nákladov vo výške 4,0 – 4,9 %.

III.	Odhad dopadov na životné prostredie

Predkladaný návrh zákona nemá dopad na životné prostredie.

IV.	Odhad dopadov na zamestnanosť

Nezamestnanosť je prejavom nerovnováhy na trhu práce. Zvýšenie dôchodkov v podstate nemá vplyv na zamestnanosť a ich dôsledok je možné chápať len pozitívne, ako zníženie tlaku na zvyšovanie počtu nezamestnaných.